21. jaanuaril 1919 leidis aset skautide hiilgavaim lahing Pikksaare jaama pärast. Rünnak oli nii ootamatu, et vaenlane vaatamata mitmekordsele ülekaalule paanikasse sattus. Punased põgenesid relvi ja varustust maha  loopides metsa. Lühikese ja ägeda pealetungilahingu tulemuseks oli see, et 47-meheline skautide grupp vallutas jaama, kus vaenlasi oli 524 meest - üle kümne punavõitleja ühe skaudi vastu. Selle teo tunnustamiseks ja mäletamiseks kanti Pikksaare lahingu nimi erinevalt väeosa teistest võidunimedest pataljoni lipule. Tänaste skautide jaoks on suuresti tegu väeosa vaimsuse, julguse ning pealehakkamise sümboliga.